datapway may taglay nang lahat ng bagay si simoun, mga alila at kakanin, at wala siyang nais kun di ang manirahan ng isang gabit isang araw sa bahay na iyon, sapagkat siyang pinakamalaki sa nayon at sa dahilang napapagitna sa san diego at sa tiani, mga bayang inaakala niyang may maraming mamimili. inusisa ni simoun ang kalagayan ng mga daan at itinanong kay kabisang tales kung sukat na ang kaniyang rebolber upang makapagtanggol sa mga tulisan. may mga baril na malayo ang abot ang sabi ni kabisang tales na natatanga. hindi na pahuhuli ang rebolber na ito ang sagot ni simoun na nagpaputok, na ang pinatamaan ay isang punong bunga na may dalawang daang hakbang ang layo. namalas ni kabisang tales ang pagkahulog ng ilang bunga, ngunit hindi umimik at nagpatuloy sa pag iisip.